CELEX: C2006/178/42
Language: lt
Date: 2006-07-29 00:00:00
Title: Byla C-248/06  2006 m. birželio 2 d.  pareikštas ieškinys byloje  Europos Bendrijų Komisija prieš Ispanijos Karalystę

29.7.2006   
            
            
               LT
            
            
               Europos Sąjungos oficialusis leidinys
            
            
               C 178/26
            
         2006 m. birželio 2 d. pareikštas ieškinys byloje Europos Bendrijų Komisija prieš Ispanijos Karalystę
   
   (Byla C-248/06)
   (2006/C 178/42)
   Proceso kalba: ispanų
   Šalys
   
      Ieškovė: Europos Bendrijų Komisija, atstovaujama R. Lyal ir L. Escobar Guerrero
   
      Atsakovė: Ispanijos Karalystė
   Ieškovės reikalavimai
   
               —
            
            
               Pripažinti, kad palikusi galioti mažiau palankią užsienyje patirtų išlaidų, susijusių su moksliniais tyrimais ir technologijų plėtra bei technologijų naujovėmis, atskaitymo tvarką nei Ispanijoje patirtoms išlaidoms taikytina tvarka, kaip nustatyta iš dalies pakeisto Įmonių pelno mokesčio įstatymo, patvirtinto kovo 5 d. Karaliaus įstatyminiu dekretu 4/2000, 35 straipsnyje, Ispanijos Karalystė neįvykdė įsipareigojimų pagal EB Sutarties 43 ir 49 straipsnius, susijusius su įsisteigimo ir paslaugų teikimo laisve, bei pagal atitinkamus Europos ekonominės erdvės susitarimo straipsnius.
            
         
               —
            
            
               Priteisti iš Ispanijos Karalystės bylinėjimosi išlaidas.
            
         Ieškinio pagrindai ir pagrindiniai argumentai
   Įsisteigimo laisvės (EB 43 ir 48 bei EEE 31 straipsniai) pažeidimas: teritorinis apribojimas, kuris pasireiškia tuo, kad įmonių pelno mokestis gali būti atskaitomas tik nuo išlaidų, susijusių su faktiškai nacionalinėje teritorijoje atliktais moksliniais tyrimais ir technologijų plėtra bei technologijų naujovėmis, yra Ispanijos įmonių, investuojančių į užsienyje atliekamus mokslinius tyrimus ir technologijų plėtrą bei technologijų naujoves, įsisteigimo laisvę ribojantis veiksnys įmonių, investuojančių Ispanijoje, ir ypač įmonių, kurių pagrindinės buveinės yra kitose valstybėse narėse ir kurios per dukterines įmones veiklą vykdo Ispanijoje, naudai.
   Paslaugų teikimo laisvės pažeidimas (EEE 49 ir 36 punkto pažeidimas): nenumatyta galimybė iš išlaidų, susijusių su moksliniais tyrimais ir technologijų plėtra bei technologijų naujovėmis, kurių sutarčių vykdymo vieta yra užsienio valstybėse, atskaičiuoti įmonių pelno mokestį. Šis apribojimas trukdo EB Sutartyje numatytai paslaugų teikimo laisvei.